
Comèdia  en  un  aote 


Traducció  de 
Carlt;  Costa 


Ningú  podrà  representar,  ni  reimprimir  aquesta 
obra  sense  permís  del  seu  propietari. 

Eis  comissionats  y  representants  de  la  «Sociedad  de 
Autores  Espanoles»  son  els  encarregats  de  cobrar  els 
drets  de  propietat. 

Està  fet  el  dipòsit  que  marca  la  lley. 

ACTE  ÚNIC 

.Sala  de  vistes  en  el  Palau  de  Justícia.  Al  aixecarse 
el  teló  se  senten  remors  de  converses,  fentse  silenci 
al  sonar  una  campaneta.  Ua  porter  obra  al  moment 
la  porta  que  dona  a  la  sala  en  que  ha  d'actuar  el 
tribunal. 

Ugier.  El  Tribunal!  Descubreixintse,  se- 
nyorsl 

Els  tres  jutjes  ocupen  els  seus  setis.  Els  del 
públic  se  senten. 

President.  Comensa  la  vista  Fassiho  públic. 

Ugier. 
Ugier.  Audiència  pública.  Causa   contra  La 

Brige.  Ultratje  al  pudor  públic.  La  Brige! 

La  Brige  avensa. 

President.  El  seu  nom,  cognom  y  domicili. 

La  Brige.  Joan  Felip  La  Brige,  de  46  anys, 
dsmiciliat  a  l'avinguda  de  La  Matte-Pic- 
quet,  numero  5  bis. 

President.  Professió. 

La  Brige.  Filòsop  defensiu. 

President.  Com? 

La  Brige.  Filòsop  defensiu. 

President.  Y  què  vol  dir  amb  això? 

La  Brige.  Una  cosa  ben  senzilla:  que  com 
estic  resolt  a  viure  honradament  me  dedico 
a  burlar  la  llei  pera  lliurarme  de  les  seves 
grapes.  La  veritat,  he  arribat  a  témer  la 
llei,  que  amenassa  als  homes  de  bé,  lo  ma- 
teix pels  seus  excesos  que  pels  seus  defec- 
tes. 

President.  Bonica  doctrina! 

La  Brige.  Doctrina  inspirada  per  la  mateixa 
sabiduría  a  un  home  que  durant  la  seva 
vida  no  ha  perjudicat  ni  injuriat  a  ningú, 
ni  s'ha  apoderat  de  res  del  pròxim,  y  que, 
malgrat  això,  no  ha  pogut  aixecarse  ni  un 

dia  sense  sentir  l'inquietut  de  que  potser  a 
la  nit  no  podrà  dormir  en  son  llit. 

President.  Ha  sigut  condemnat  alguna  ve- 
gada? 

La  Bríge.  Mai. 
President.  Es  estrany. 
La  Brige.  No  ho  es,  tenint  en  compte  la 
meva  habilitat. 

President.  (Irònicament).  Y  la  seva  modès- 
tia. 

La  Brige.  Y  la  meva  modèstia,  en  efecte, 
perquè  puc  presumir  d'haver  resolt  el  pro- 
blema d'arrivar  als  46  anys  pcguent  exhi- 
bir un  passat  sense  taca  y  una  relació  judi- 
cial sense  entrebanc. 

President.  Paraules,  paraules...  Posem  les 
coses  a  son  lloc.  Es  un  fet  que  no  ha  sigut 
mai  condemnat,  però  els  informes  recullüs 
respecte  la  seva  vida  no  li  són  gens  favora- 
bles. Ens  el  presenten  com  un  home  es- 
querp que  lluita  contínuament  amb  les 
coses  corrents  de  la  vida.  Molt  sovint  els 
jutjes  han  d'ocuparse  de  resoldre  les  seves 
petites  diferencies  amb  els  seus  conciuta- 
dans; en  els  arxius  de  la  policia  estan  regis- 
trats innombrables  successos  en  que  hi  fi- 
gura el  seu  nom  (fullejant  les  notes  que  té 
elevant).  Un  dia  va  retenir  vuit  hores  a  un 
cotxero  fentli  soportar  la  pluja  devant  d'un 
cafè,  conseguint,  al  fi,  exasperarlo  y  que 
amb  les  seves  protestes  amotinés  a  la  mul- 
titut. 

La  Brige.  An  aquest  cotxero  li  havia  donat 
un  franc  cinquanta  per  una  carrera  de  cinc 
minuts  y  ell  s'empenyava  en  que  li  pagués 
l'hora  pretextant  que  jo  havia  baixat  un 
minut  pera  entrar  en    un  estanc.  Ell  va 

ampararse  en  el  seu  dret;  després  jo'm  vaig 
amparar  en  el  meu. 
Sustitut.  Una  altra  vegada  vostè's  proposà 
pagar  a  un  conductor  de  tranvía  els  quince 
cèntims  del  passatje  amb  un  bitllet  de  mil 
francs. 

La  Brige.  Es  cert.  El  conductor  no  va  vol- 
guer  acceptar  com  a  bó  un  bitllet  de  corres- 
pondència que  jo  havia  esquinsat  sense  vol- 
guer.  Els  prego  que  ho  creguin  aixís.  En 
aquest  món  cada  hú  es  mestre  de  la  seva 
vida  y  disposa  d'ella  segons  li  sembla.  Jo 
vaig  comensar  pera  posar  la  meva  al  servei 
de  la  dels  demés,  esperant  que'ls  altres  al- 
gun dia  se'n  adonarien  y  sabrien  agrair  les 
meves  bones  intencions.  Desgraciadament 
se  presenten  al  home  dificultats  insolubles 
pera  apreciar  lo  just  y  poguerho  imposar 
als  seus  semblants.  Desalentat,  al  veure  que 
tots  els  esforsos  que  feia  pera  arrivar  a  ser 
lo  que  se'n  diu  un  «bon  minyó»,  única- 
ment havien  servit  pera  que  m'énganyes- 
sin  y's  mofessin  de  mi,  corn  si  fos  un  im- 
portú  o  be  un  neula,  si  vostès  volen,  y 
convensut  de  que  l'humanitat  rahona  amb 
arreglo  a  la  següent  baixesa:  «Te  respecto 
perque't  temo»,  he  decidit,  desde  are,  refu- 
giarme  amb  el  meu  ben  adquirit  egoisme 
en  aqueix  corral  conegut  per  la  legalitat. 

President.  Quan  acabi  les  seves  paradoxes 
el  tribunal  comensarà  a  examinar  els  fets. 

La  Brige.  Res  de  paradoxes;  no  n'he  fet  mai, 
les  aborreixo  y  les  temo  per  lo  que  tenen 
de  ramera.  Lo  cert  es  que  vivim  en  un  país 
tan  deliciós,  en  que  el  bon  sentit  se  mostra 
tan  rarament,  que  un  home  de  judici  serè, 
equilibrat  y  sà  d'esperit,  no  podria  judicar 
l'evidencia  ni  demostraria  per  A  -f  B,  sense 

passar  plassa  d'extravagant y  que  al  moment 
l'amenassessin  amb  posarli  la  camisa  de 
forsa. 

President.  Acabem. 

Sustitut.  Anava  a  dir  lo  mateix.  L'han  fet 
venir  aquí  para  respondre  a  les  preguntes 
que  li  dirigeixin,  no  pera  que'ns  embesteixi 
amb  paràgrafs  oratoris  que  no  són  propris 
d'aquest  lloc. 

La  Brige.  Fassin  ei  favor  de  preguntarme; 
no  desitjo  altra  cosa. 

President.  Sab  de  que  l'acusen? 

La  Brige.  No.  De  què? 

President.  D'haver  mostrat  el  seu  darrera. 

La  Brige.  Jo? 

President.  Sí,  vostè. 

La  Brige.  A  qui? 

President.  A  tretze  mil  siscentes  vintisset 
persones  que  fan  constar  en  causa  les  seves 
queixes. 

La  Brige.  Invoco  la  notòria  puresa  de  les 
meves  costums.  A  que  treuría  cap  ensenyar 
el  meu  darrera? 

President.  Els  debats  s'encarregaran  d'acla- 
rirho.  Interinament  hi  ha  tretze  mil  siscen- 
tes vintisset  persones  que  declaren  haverlo 
vist. 

La  Brige.  Soc  massa  ben  educat  pera  des- 
mentiries; passo  perquè  l'hagin  vist,  però 
nego  formalment  que  jo  els  hi  hagi  mos- 
trat. 

Sustitut.  Això  no  es  més  que  un  joc  de  pa- 
raules. 

La  Brige.  Deu  me  lliuri  de  cometrer  sem- 
blant tontería.  Precisament  no  faig  més  que 
sasjorarme  pera  tancaries  dintre  son  verda- 

der  sentit  al  objecte  de  presentar  les  coses 
en  son  punt  just. 

President.  Abreviem:  nega  vostè  els  fets  que 
li  imputen? 

La  Brige  Nego  que  se'm  pugui  aplicar  l'ar- 
ticle 330  que  difineix  y  castiga  el  delicte 
d'uitratje  al  pudor  públic. 

President,  Ja  poí  sentarse.  (La  Brige  se  seu). 
Han  vingut  els  testimonis? 

Sustitut.  El  fet  d'havem  hi  tants,  senyor  pre- 
sident, ha  dicidit  el  ministeri  fiscal  a  no 
citarlos  a  judici.  Ademés,  el  delicte,  que 
està  fora  de  tota  discusió,  ve  probat  en  un 
testimoni  extès  en  deguda  forma,  seguint 
els  requisits  marcats  per  la  llei,  per  l'Lígier 
de  París,  senyor  Legruyére,  document  que, 
amb  el  permís  del  tribunal,  volcría  llegir. 

President.  El  tribunal  escoltarà  amb  gust 
la  lectura  del  senyor  sustitut. 

Sustitut.  (Llegint).  «Ei  dia  12  de  Setembre, 
jo,  Corneli-Alfret-Bartomeü...» 

La   Brige.  (A  mitja  veu).  Què  ho  farà  que 

casi  tots  els  ugiers  se  diuen  Corneli? 
Ugier.  Silenci! 

Sustitut.  Corneli-Alfret-Bartorneu  Legru- 
yére, ugier  del  tribunal  de  primera  instàn- 
cia de  París,  he  sigut  requerit  oer  la  Socie- 
tat de  Transports  Elèctrics  de  ÏExposició 
pera  aixecar  en  forma  legal  un  atestat  con- 
tra La  Brige  (Joan  Felip),  a  qui  s'acusa  d'a- 
tacar habitualment  la  moral  pública,  escan- 
dalitzant amb  l'exhibició  constant  de  les 
seves  nueses  a  les  persones  transportades 
desde'l  Camp  de  Mar  te  ais  Invalits  per 
medi  de  ï&  Plataforma  Ambulant.  A  ccnse- 
cuencia  d'això  vàrem  acudir  a  la  citada 
Plataforma  Ambulant  y,   convenientment 


14  JORDI   COÚRTELINE 

previnguis,  al  passar  per  devant  de  la  casa 
número  5  bis  de  l'avinguda  de  La  Motte- 
Picquet,  poguérem  distingir  perfectament 
en  el  fons  d'una  habitació,  que  tenia  obert 
un  gran  finestral,  una  mena  d'esfera  imper- 
fecta, amb  lleugera  esquerda  en  sentit  ver- 
tical, cosa  en  la  que  nosaltres  reconeguerem 
la  part  inferior  y  posterior  d'una  persona 
encorvada  com  en  actitut  de  besar  la  te- 
rra». 

La  Brige.  Jo  no  besava  a  terra.  No  tinc 
aquesta  costum. 

Ugier.  Silenci! 

President.  Calli.  Després  ja  parlarà. 

La  Brige  Estava  buscant  una  moneda  de 
deu  cèntims. 

Sustiiut.  (Llegint).  «Trenta  minuts  després 
novament  ens  colocava  la  Plataforma  Am- 
bulant enfront  de  la  citada  casa  y  poguérem 
comprobar  que  les  coses  continuaven  en 
igual  estat.  Vàrem  passarhi  per  tercera  ve- 
gada, item;  per  quarta  vegada,  item;  sempre 
lo  mateix». 

President.  (A  La  Brige).  Que  encara  bus- 
cava la  moneda  de  deu  cèntims? 

La  Brige.  be  m'havia  escorregut  sota  un 
armari  y  procurava  trèurela  amb  la  punta 
d'un  paraigües. 

President.  (Aixecant  les  espatlles).  Quina 
sortida!  Acabi,  senyor  sustitut. 

Sustitut.  (Llegint).  «També  poguérem  apre- 
ciar que'Js  fets  més  amunt  relatats,  lluny 
de  passar  desapercebuts  a  les  persones  colo- 
cades  a  la  plataforma  donaven  motiu  a  la 
majoria  d'elles  pera  mostrar  son  descontent, 
que's  traduïa  en  continuades  protestes  y 
ruidioses  exclamacions,  entre  les  que  convé 

fer  constar  les  següents:  Quin  fasticl  Poca 
vergonyal  Brutl  Què  es  lo  que  veig?  No 
miris  cap  allà,  Paula!  De  tot  lo  vist  n'hem 
aixecat  el  present  atestat  pera  que'ls  de- 
mandants puguin  ferne  d'ell  l'ús  que'l  dret 
els  permeti  y'ls  entreguem  la  present  copia 
que  val  11  francs  25,  mes  una  fulla  de  paper 
especial  de  60  cèntims». 

President.  La  Brige! 

La  Brige.  (Que  s'ha  possat  dret).  Senyor 
president... 

President.  Tè  que  fer  alguna  observació? 

La  brige.  Desitjo  defensarme. 

President.  Procuri  ser  breu. 

La  Brige.  Procuraré  expressarme  amb  clare- 
tat.  No'n  faré  rès  de  disposar  de  la  paraula 
si'l  Tribunal  al  mateix  temps  que  me  la  con- 
cedeix me  regateja'l  temps  de  servirme 
d'ella. 

Sustitut.  El  tribunal  li  ha  estalviat  deposi- 
cions pesadíssimes  dels  testimonis. 

La  Brige.  Donchs  anem  a  rivalisar  a  gene- 
rositat y  grandesa  d'ànima.  Jo,  en  compen- 
sació, no  íaré  un  informe  d'advocat.  Heus 
aquí'ls  fets  descarnats.  El  dia  15  de  janer, 
proveit  del  meu  contracte  d'arrendament, 
vaig  instalarme  en  el  entressol  de  la  casa 
número  5  bis  de  l'Avinguda  de  La  Motte- 
Picquet,  mediant  el  pago  de  1500  franchs, 
M'agrada  aquest  reco  de  Paris  perquè  hi  ha 
moments  en  que  un  se  fa  l'il-lusiò  de  que 
viu  a  províncies.  El  vehinatge  de  convents 
y  casernes  amb  els  corresponents  sorolls  de 
campanes  y  trompetes;  la  manera  com  fra- 
ternisen  en  les  terrasses  de  les  tabernes  els 
soldats  y  la  classe  popular,  donen  al  barri 
una  nota  de  color  entretinguda.  Es  un  llo'ch 

favorable  pera  l'estudi  y  popici  pera  som- 
niar. Somniava  en  pau  y  estudiava  tran- 
quilament,  cosa  a  la  que  tenia  dret,  quant 
}&  Societat  de  Transports  Electrichs,  pre- 
textant contribuir  a  la  glòria  de  l'Exposició, 
va  venir  d'una  manera  imprevista  a  aumen- 
tar  l'element  pintoresch  del  barri.  Desde  les 
vuit  del  matí  a  les  once  de  la  nit  la  Plata- 
forma Ambulant  no  para  de  trasladar  a  una 
moltitut  de  desocupats.  Com  es  gent  de 
bon  humor,  en  sa  majoria  composta  per 
criatures,  criades  y  soldats  no'n  vulgin  més 
de  crits  y  rialles,  y  vinga  cantar  la  canso 
del  dia.  Alguns  s'entretenen  jpobretsl  escu- 
pint  a  la  meva  habitació  y  m'obsequien 
també  amb  una  mena  de  pluja  en  la  que'is 
pinyols  de  cirera  alternen  amb  els  cacauets, 
les  olives  y  les  granes  de  carabassa.  (Els 
magistrats  riuen).  Amb  el  permis  del  tribu- 
nal diré  que  per  rahons  particulars  no  puch 
asociarme  a  la  seva  alegria,  encara  que  la 
consideri  natural. 

President.  Procuri  concretar.  jFets!  jFets! 

La  Brige.  A'naixò  vaig.  Apoyantme  en 
l'article  1832  del  Codich  Civil,  que  diu: 
Tota  acció  que  perjudica  a  un  tercer  obliga 
al  que  la  realisa  a  donar  una  reparació». 
Vaig  queixarme  a  la  Societat  de  Transports 
Electrichs,  de  la  que  vaig  rebre,  amb  estupe- 
facció, la  reposta  sigüent:  «No'l  conech  ni 
se  de  que's  tracta.  La  societat  per  virtut 
d'un  contracte,  obtingué  de  la  Comissió  de 
l'Exposició'l  permis  corresponent  pera  esta- 
blir la  Plataforma  Anbulant  passant  per 
l'avinguda  de  La  Motte-Picquet.  Si  es  que 
lExposició  al  concedirlo  ha  abusat  de 
les  saves  atribucions,  dirigeixis  a  ella  y 
deixins  tranquils». 

Presi  dent.  Tenia  rahò  la  Societat. 

La  Brige*  No  hi  ha  dupte.  Vaig  pagar  els 
gastos  del  procés,  sense  fer  recriminacions, 
endressant  després  la  meva  queixa  a  la 
Comissió  de  l'Exposició,  que'm  va  contes- 
tar lo  següent:  «No'l  conech  ni  sé  de  que's 
tracta.  Nosaltres,  com  representants  de 
l'entitat  Exposició,  hem  fet  contractes  sina- 
1  agmatichs  amb  els  concessionaris  de  terre" 
nos  circonscrits  dintre'l  nostre  tancat.  Se 
trova  vostè  en  aquest  cas?  Hem  mancat  a 
algun  tracte  tingut  amb  vostè?  No?  Donchs 
segueixi  altre  cami.  Si'l  municipi  de  Paris 
ha  faltat,  conceditnos  lo  que  no  debía,  diri- 
geixis a  ell  y  deixins  en  pau». 

President.  Tenen  rahó'ls  de  l'Exposició.    : 

La  Brige.  Ja  ho  crech.  Al  moment  ho  vaig 
veure  clar.  Vinga  pagar  altra  vegada'ls  gas- 
tos y  llavors,  vaig  dirigirrne  al  municipi  de 
Paris,  que  va  contestarrne  amb  l'esíribill 
acostumat:  «No'l  conech  ni  sé  de  ques' 
tracta.  El  municipi  de  Paris,  mediant  el 
pago  d'una  suma  determinada,  va  cedir  al 
senyor  Becon  uns  terrenos  que  tenia  a 
la-via  Motte-Picquet  pera  edificarhi  una 
casa  y  aprofitarse  de  les  seves  rendes 
Què  per  ventura  es  vosié'l  senyor  Be- 
con? Què  ha  tingutn  algú  tracte  amb  no- 
saltres? No?  Donchs  a  que  ve  amb  recla- 
macions? Si  ara'l  pis  no  es  del  seu  agrad, 
lloguin  un  altre  y  no'ns  molesti». 

President.  Te  rahò'l  municipi. 

La  Brige.  Està  clar!  Seguint  en  la  meva  obs- 
tinació vaig  dirigirrne  al  senyor  Becon, 
propietari  de  la  casa... 

President.  Y  aquest  li  va  contestar:  «No'l 
conech»... 

La  Brige. Tot  lo  contrari!...  Va  contestarrne: 

«Ja'l  conech.  Vostè  es  un  enredaire  que'm 
ve  amb  aquest  quento  per  no  pagar  el 
lloguer.  Donchs  l'ha  errada;  nom'ho  em- 
passo, vinguen  els  diners  o  l'embarch  al 
moment.  Y  ja  n'hi  ha  prou  de  xerrameca 
inútil».  Jo  vaig  objectarli:  «Permetim,  l'àr- 
ticle  1719  diu  que  en  els  contractes  d'inqui- 
linat,  el  propietari  ve  obligat  a  conservar 
la  casa  en  condicions  de  poguerse  servir 
d'ella».  Me'n  enrich  de  l'article  1719,  va 
contestarme  amb  molta  frescura,  perquè 
l'article  1725  diu  que'l  propietari  no  es  res- 
ponsable de  la  pertobació  que  pugui  apor- 
tar un  tercer  en  l'us  de  la  casa  llagada.  Com 
jo  no  soch  l'amo  de  la  avinguda  de  La 
Motte-Picquet  li  toca  resoldre  la  qüestió  al 
Consell  d'Estat.  Si  no  està  content  queixis 
an'aquest  organisme  y  deixim  en  pau. 

President.  El  seu  propietari,  al  donarli  tan 
bon  consell,  va  provar  que  es  un  home  de 
bon  sentit.  En  efecte,  era  precís  nombrar 
advocat  després  demandar,  devant  del  Con- 
sell d'Estat,  al  municipi  de  Paris,  el  qual  a 
la  vegada  hauria  demandat  a  la  Socitat  de 
Transports  Elecirichs  y  aquesta  societat 
podia  dirigir  un  recurs  contra  la  comissió 
de  Comers,  com  responsable  civilment.  La 
cosa  no  pot  ser  mes  senzilla!  (Al  Sustitut). 
Aqueixa  gent  es  deliciosa!  S'ofega  en  un 
vas  d'aigua.    (A  en    La  Brige).    Concreti. 

La  Brige.  Concretant,  resulta  de  lo  exposat 
que  tots  tenen  rahó  menos  jo  que  no  he 
fet  rès  pera  quedaren  posició  tan  desairada. 
(El  presidente  expresa  amb  mímica  y  amb 
certa  vaguetat  que  no  té  la  culpa  de  que' Is 
fets  siguin  com  son).  Canvensut  de  que  pel 
csmi  dret  rés  podia  conseguir,  vaig  decidir 
emprende  la  via  tortuosa,  contant  amb  que 
la  lley,  malgrat  ser  tan  bona  noya,  la  ma- 

jor  part  de  les  vegades  sonriu  a  qui  la 
viola. 

President.  En  nom  de  la  Justícia,  devant  de 
la  que  vostè  ara's  trova.'l  crida  al  ordre 
pera  que  respecti  la  lley. 

La  Brige.  La  Justícia  no  té  rès  que  veure 
amb  la  lley;  aquesta  no  es  més  que  la  paro- 
dia y  la  deformació  d'aquella.  Son  dos  ger- 
manstres  que  s'esgarrapen,  motejantse  de 
bordes,  mentres  la  gent  de  bé,  amenisada 
per  la  policia,  s'està  cremant  la  sanch  y  pert 
la  pociencia  esperant  que  aquelles  se  posin 
d'acort. 

Sustitut.  {Exasperat).  Si  continua  en  aquest 
tò  faré  aplicarli  amb  tot  rigor  la  penalitat 
corresponent. 

La  Brige.  Quina  penalitat?  Que's  pensa  que 
sonch  un  babau!  L'article  222  no  més  casti- 
ga l'ultratgje  als  magistrats.  Per  lo  que  res- 
pecta a  la  lley  tinch  el  dret  de  pensar  y  dir 
ben  alt  lo  que'm  sembli  d'ella. 

President.  Donchs  jo  he  d'advertirli  que 
això  no  es  el  Congrés  dels  diputatsl  Acaba- 
ria per  burlarse  de  tots!  L'article  330... 

La  Brige.  Sè  tan  bé  com  vostè  que  l'article 
330  castiga  amb  penalitat  que  oscila  entre 
tres  mesos  y  dos  anys  als  que  ofenguin  pú- 
blicament el  pudor. 

President.  Si  es  aixís,  també  sabrà,  tan  bè 
com  jo.  que  aquest  article  lo  mateix  pot 
aplicarse  a  vostè  que  a  qualsevol  altre 

La  Brige.  En  principi  si,  però  no  en  espècie. 

President.  Perquè? 

La  Brige.  Perquè  l'ultraje  no  es  tal  ultraje 
sinó  s'efectua  en  les  condicions  de  publici- 
tat que  exigeix  el  Uegislador. 

President.  Però  si  tretze  mil  siscentes  no- 
ranta set  persones  diuen... 

La  Brige.  ...que  han  vist  el  meu  darrera;  es 
cert.  Sinó  hoguessin  mirat  no  l'haurien 
vist. 

Sustítut.  Quina  sortida! 

La  Brige.  Està  clar!  Que  per  ventura  expo_ 
sava'l  meu  darrera  a  la  finestra  com  qu^ 
posa  un  meló  al  sol  pera  que  maduri?.. 
«Poguérem  distinguir  perfectament,  diu* 
l'ugier  Lagruyére,  en  el  fous  d'una  habita- 
ció...» Jo  estava  en  l'intimitat  y  ells  aten- 
taven  no  solament  a  ella  sinó  al  meu 
dret  al  repòs,  utilisant  lo  que  no  es  seu, 
delicte  castigat  per  l'article  405. 

President.  Ah!  De  manera  que  coneix'l 
codich? 

La  Brige.  (Sonrrient).  Com  qualsevol  mal- 
factor. Es  verdaderament  inoit  que'l  co- 
neixement del  codich  y  la  por  a  les  seves 
conseqüències  constituexin  l'unich  terreno 
comú  pera  la  bona  gent  y'ls  turnos.  (Movi- 
ment de  molèstia  del  president).  Prego  al 
senyor  president  que'm  dispensi.  Crech 
que  deuríem  posranos  d'acort  pera  dar 
a  cada  hú  lo  seu.  (Trayeníse  un  paper  de  la 
butxaca).  He  de  fer  constar  que  si'l  tribunal 
tè  en  poder  seu  l'atestat  de  l'ugier;  que  me 
es  contrari,  jo  porto  aqui  un  document  del 
mateix  funcionari  que  m'afavoreix  y  del 
que's  depren  que  la  meva  abitació  està  si- 
tuada a  mitg  metre  sobre'i  nivell  del  carrer 
y  devant  d'un  terreno  que  no  està  edificat, 
escapant  per  aquest  motiu  a  les  mirades 
dels  transeünts  y  d'un  modo  especial  a  les 
dels  vehins,  per  la  senzilla  rahò  de  que  no 
h'hi  ha. Per  lo  tant, els  que'smostren  disgus- 
guts  per  haver  vist  el  meu  darrera  es  precís 

que  hagin  fet  un  verdader  prodigi  y  ade- 
més  d'això  que  aixin  pagat  cinquanta  cèn- 
tims pera  veurel.  Si  es  aixís,  de  que's 
queixin?. 
Sustitut.  Això  es  complaures  en  complicar 
la  qüestió.  Vostè  no  ignora  que  la  Justícia 
y  l'Administarciò  son  dos  coses  diferentes. 

La  Brfge.  Jo  no  complico  rés. 

President.  Els  seus  enredos  amb  el  munici- 
pi de  Paris,  no  son  de  l'incumbencia  del 
tribunal  correccional.  Si  té  alguna  queixa 
de  l'Admintració  municipal  arreglis  amb 
ella... 

La  Brige.  ...Y  deixins  en  pau,  esperava 
aquest  estribiil.  Es  una  cosa  tristament  cu- 
riosa veure  com  la  burucracia,  que  sab  jun- 
tarse  pera  desplumar  al  contribuyent,  en 
quant  se  tracta  de  resoldre  alguna  cosa  que 
l'afavoreixi,  recorre  a  la  socorreguda  qües- 
tió d'incompetència  pera  donar  llargues  al 
assumpte.  Per  lo  que's  refereix  a  mi  be  de 
fer  algunes  preguntes:  Desitjo  sapiguer  si 
havent  pagat  el  Uoger  y  estant  al  corrent 
de  totes  les  contribucions,  inclús  la  que 
dona  dret  a  respirar,  cosa  que  Deu  me  con- 
cedí gratis,  puch  o  no,  si  sento  massa  calor, 
deixar  obertes  les  finestres  del  meu  pis? 

President,  Si. 

La  Brige.  Dintre  la  meva  habitació  puch  o 
no  adoptar  la  postura  que  cregui  conve- 
nient pera  recullir  deu  centins  que  si  m'ha- 
gin extraviat? 

President.  Si. 

La  Brige.  En    aqueixa    mateixa    habitació 

puch   o  no,   si   m'ho  demana'l   capritxo, 

disfressarme  de  mejicà. 

President.  Si. 

La  Brige.  De  turch? 

President.  Si. 

La  Brige.  D'escocès? 

Sustitut  (Amb  decisió).  Noi 

La  Brige.  No? 

Sustitut.  Noi 

La  Brige.  Es  molt  curiós  que  la  vostra  jus- 
tícia, quan  se  veu  acorallada  per  la  lògica, 
no  tingui  cap  reparo  a  decidirse  a  favor 
dels  turchs  y  contra'l  escocesos,  corrent  el 
perill  de  suscitar  complicacions  que  po- 
drien alterar  l'equilibri  europeu. 

Sustitut.  Bèl  Ja  n'hi  ha  prou!  Ja  comprech 
lo  que's  proposa  amb  aquest  quento  dels 
deu  cèntims  y  del  trajo  escocès  que's  mou 
fàcilment,  al  impuls  de  qualsevol  corrent 
d'aire.  El  senyor  president  ha  dit  molt 
encertadament  que  vostè  havia  vingut  pera 
riurer  de  tot. 

La  Brige.  De  tot  no,  però  si  de  la  llei  que  ía 
molt  malament  d'escandalitzarse  quan  una 
bona  persona  com  jo  s'acontenta  amb  cas- 
tigaria rient.  Això  rai!  EI  greu  serà  el  dia 
que  s'hi  barregi  la  gent  inquieta,  cansada 
de  veure  com  se  sacrifica  l'equitat  al  dret 
escrit. 

Mentres  La  Brige  pronuncia  l'últim  paràgraf 
el  president  fa  la  xiu  xiu  amb  els  dos  assessors. 
Al  acabar,  La  Brige  s'aixeca;  el  sostitut  exas- 
perat, però'l  president,  amb  gest  pacificador, 
el  calma  y'l  convida  a  sentarse.  Després  diu 
el  president. 

President.  Queda  examinada  la  causa.  (Des- 
prés declara  lo  següent).  «El  tribunal,  des- 
prés de  deliberar;  «Resultant  del  atestat  d'en 
Logruyére  y  de  les  deposicions  dels  testi- 
monis, que  sumen  l'imponent  número  de 

tretze  mil  siscents  vintisset,  que  La  Brige, 
menyspreuant  les  lleis  de  la  decència,  ha 
descobert  públicament  una  part  de  la  seva 
persona  que  devia  conservar  secreta;  «Re- 
sultant que  l'acusat,  reconeguem  l'exacti- 
tut  dels  fets  que  motiven  aquest  procés, 
oposa  el  dret  absolut  que  té  tot  llogater 
d'usar,  segons  li  convingui,  de  la  seva  ha- 
bitació y,  especialment,  de  poguerse  despu- 
llar dintre  d'ella,  si  ho  creu  convenient,  a 
condició,  com  es  natural,  de  no  donar  mo- 
tiu a  escàndol  per  part  dels  vebins  y  dels 
transeünts,  lo  que  es  precisament  el  seu 
cas;  «Resultant  que  La  Brige,  obligat  per 
les  exigències  del  estiu  a  deixar  obertes  les 
finestres,  cosa  que  entrega  la  seva  vida  pri- 
vada a  la  fiscalisació  d'una  moltitut  indis- 
creta burleta  y  grollera,  preté  que'l  seu  do- 
micili ha  sigut  objecte  d'una  violació  con- 
tinuada; argument  no  desprovist  de  serietat, 
perquè  si'l  primer  que  passa  té  dret  a  ob- 
servar, desde  una  plataforma  enlairada,  lo 
que's  fa  dintre  les  habitacions  particulars, 
amb  igual  dret  podria  realitzar,  lògicament 
la  mateixa  operació  valguentse  d'una  escala, 
d'una  corda  de  nusos  0  qualsevol  aparell 
gimnàstic,  quedant,  per  aquest  motiu,  buit 
de  sentit  lo  de  l'intimitat  del  domicili... 

La  Brige.  Està  clar  com  la  llum  del  sol. 

Ugier.  Silenci! 

President.  «Resultant  que  no  hi  ha  res  en 
el  mon  més  perfectament  inviolable  y  sa- 
grat que  la  casa  del  pròxim;  que  Ciceró 
promulga  aquesta  veritat  primera  y  que  hi 
ha  que  tenir  em  compte  la  manera  de  sen- 
tir d'aquest  jurisconsult... 

La  Brige.  Perfectament.  S'ocupa  d'això  en 

el  Pro  Domo:  «Quid  est  sanctius  quid  omne 
religione...» 

President.  Donaré  ordre  de  treurel. 

La  Brige.  Li  prego  que'm  dispensi! 

President.  «Però  en  altre  aspecte;  «Consi- 
derant que  la  llei,  malgrat  les  seves  defi- 
ciències, perfídies  y  altres  imperfeccions, 
no  s'ha  fet,  fins  ara,  pera  que  l'acusat  vinga 
a  demostrar  lo  que  te  d'absurda,  tenint  en 
compte  que  si  an  ell  personalment  li  desa- 
grada no  es  raó  suficient  pera  que  s'esíorsi 
a  que  desagradi  als  altres...  «Considerant  a 
priori  que  un  pillo  que  falta  a  la  llei  es 
menys  temible  que  un  home  de  bé  que  la 
discuteix  amb  discreció  y  clarividència... 
«Considerant  que  a  Fransa,  com  en  els 
demés  paíssos  que  senten  els  beneficis  de 
la  civilisació,  existeixen,  en  realitat,  dues 
menes  de  «dret»,  el  bon  dret  y  el  dret  legal, 
y  que  aquest  modus  vivendi  obliga  als  ma- 
gistrats a  tenir  dues  concieocies,  una  al 
servei  de  son  deber  y  altra  ai  servei  de  les 
seves  funcions;  «Considerant  que  si  als  jut- 
jes  els  hi  agafés  la  mania  d'atendrer  a  tots 
els  que  tenen  raó  no  se  sab  aont  aniríem  a 
parar,  com  no  siga  a  la  dislocació  d'una  so- 
cietat que  s'aguanta  per  ja  costum  d'estar 
en  semblant  situació;  «Per  els  motius  citats: 
Declara'l  tribunal  que  La  Brige  fonamenta 
be  el  seu  sistema  de  defensa...» 

La  Brige.  Be!  Visca! 

President.  ...Però  an  aquesta  ocasió  no  li 
serveix  pera  res... 

La  Brige.  Molt  bé! 

President.  «...Y  aplicantli  l'article  330  y'l 
principi — «això  per  lo  menys  durarà  tant 
com  nosaltres» — el  condemna  a  tretze  mesos 

de  reclusió,  25  francs  de  multa  y'ls  gastes». 
(Tocant  la  campaneta).  S'ha  acabat  la  vista, 

Els  iutjes  s'aixequen,   menties  La  Brije,  mi- 
rant al  cel,  crida  en  to  dramàtic. 

La  Brige.  M'apelo  del  fallo  davant  la  poste- 
ritat! 


FI 

